Julgeolekuekspert Rainer Saks ütles ETV saates "Ringvaade", et senised pingutused Venemaal mobilisatsiooni läbi viia on näidanud, et süsteemi selle efektiivseks tegemiseks ei ole. Samuti on Saksa sõnul riigist lahkujate hulk suurem kui Kreml ootas.
#000004
Saksa sõnul ei olegi oluline see, kui palju on Venemaal vanuse poolest sobivaid mehi, küsimus on selles, kui palju suudab Vene armee neid vastu võtta ja vastavalt sõjaväena käituma panna.
#000005
"On väga väike tõenäosus, et Venemaa suudaks üle 300 000 lähema poole aasta jooksul mobiliseerida," ütles Saks.
#000007
Saatejuht Marko Reikop küsis, millist mõju omavad teated, et riigist on lahkunud juba ca 261 000 venelast.
#000010
"Kui arvestada, et Venemaal aktiivses reservis oli kaks miljonit meest, keda tuleks mobiliseerida esimeses järjekorras suure sõja korral. Sellest 260 000 on juba kümme protsenti. See on väga arvestatav hulk. Ma arvan, et selline väikse, rahulolematu seltskonna lahkumine oleks Venemaa võimude jaoks olnud täiesti okei, aga see hulk on kindlasti väga palju suurem kui seda oodati ja see on väga selge indikaator, et see mobilisatsioon ei ole populaarne Venemaal," vastas Saks.
#000011
Saks märkis, et üle 300 000 mehe kokku kogumine võib Kremli jaoks sisaldada ohte. "Väga ohtlik on koguda mehed kokku ja jätta nad lihtsalt ripakile. See psühholoogiline tagasilöök võib olla väga suur. Nad võivad lihtsalt muutuda ohtlikuks," lausus Saks.
#000012
Eesti jaoks Saks praegu julgeolekuolukorras pööret halvemuse suunas ei näe. "Me peame jälgima seda, et kas see mobilisatsioon ka tegelikult hakkab Venemaal toimima sellisel kujul, et hakatakse moodustama uusi reservüksusi ja neid kiirkorras võitlusvõimeliseks treenima. Ja teine küsimus on see, et missuguse relvastusega neid hakatakse varustama. Nüüd on see tõehetk, kus selgub, kas Venemaal on arvestataval hulgal veel mingit relvastust säilinud," ütles Saks.
#000013
"Tegelikult Venemaal seda võimet praegu tungida kellelegi teisele kallale ei ole. Ja seda võimet kindlasti ka praegu ei suudeta luua. Kogu see mobilisatsioon läheb ikkagi puhtalt Ukrainas oleva rinde hoidmiseks. Isegi selle hulgaga ei ole võimalik pealetungist rääkida," sõnas Saks.
#000014
Saksa sõnul on Putin aru saanud, et kiiret võitu Ukraina üle ei ole võimalik saavutada ning on asunud üles ehitama pikaajalisemat taktikat. Sõjaliselt kaotusseisus olemine on pannud Putinit taas tuumarelvadega ähvardama.
#000015
"Ma arvan, et Venemaa president ei ole veel otsustanud seda, kas ja millal ta kasutab tuumarelva Ukraina vastu. Ja ta ei ole ka otsustanud seda, millistel tingimustel ta rahulepingut sõlmima läheks. Tahetakse saada rinnetel pööre, et Vene sõjavägi ei oleks kaotuse faasis, vaid olukorda kontrollivas faasis," lausus Saks.
#000016
Saksa usub, et Ameerika Ühendriikidest on ametnikud väga täpselt Venemaa juhtkonnale öelnud, millised sammud tuumarelva kasutamisele järgneksid.
#000017
"Ja ma arvan, et see on praegusel hetkel päris piisav heidutus," ütles Saks.
#000018
Alar Karis: üks asi, mida peame ukrainlastelt õppima, on usk enesesse
#000019
John Cleese toob koos tütrega ekraanile sarja "Fawlty Towers" uusversiooni
#000028
Sõja 349. päev: Ukraina hinnangul kaotas Venemaa ööpäevas 1030 sõdurit
#000034
Sukles auditist: ma ei ole suutnud EOK-s kõiki pabereid korras hoida
#000036
President annab tänavu 167 riiklikku teenetemärki
#000037
Saks: Venemaa suur pealetung käib juba mõnda aega
#000040
Ametlikud andmed: Vene eelarve oli jaanuaris 25 miljardi dollariga miinuses
#000041
Kohtla-Järve linnavalitsus sai paika vaid üheksa poolthäälega
#000050
Ministeerium arutab lisapuhkepäevade teemat tööandjate ja ametiühingutega
#000051
Rootsi peaminister: oleme valmis arutelu jätkamiseks Türgiga
#000053
Iisraeli relvaabi Ukrainale peetakse vähetõenäoliseks
#000054
Riigikogu nimetas Holmi taas riigikontrolöriks
#000055